
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK



KLASA: 240-01/26-01/06 
URBROJ: 2140-5-02-26-1
Pregrada, 9.11.2026.

Temeljem članka 11. Zakona o pravu na pristup informacijama („Narodne novine“, broj 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, broj 32/14), Grad Pregrada pokreće proces savjetovanja sa zainteresiranom javnošću u postupku donošenja Plana djelovanja civilne zaštite Grada Pregrade

JAVNI POZIV
za savjetovanje s javnošću u postupku donošenja
Plana djelovanja civilne zaštite Grada Pregrade

Člankom 17. stavak 3. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), definirano je da izvršno tijelo jedinice lokalne i područne (regionalne) samouprave donosi Plan djelovanja civilne zaštite te osigurava uvjete za redovito vođenje i ažuriranje podataka u Planu.

Osnova za izradu Plana djelovanja civilne zaštite Grada Pregrade (u daljnjem tekstu: Plan) je Procjena rizika od velikih nesreća za Grad Pregradu (KLASA: 240-02/24-01/05, URBROJ: 2140-5-03-24-07), od 11. rujna 2024. godine. 

Obveza izrade Plana proizlazi iz odredbe članka 17. stavka 3. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), a izrađuje se sukladno odredbama Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21).

Plan djelovanja civilne zaštite Grada Pregrade sastoji se od općeg i posebnog dijela. Opći dio sadrži opis područja odgovornosti nositelja izrade plana, upozoravanje, pripravnost, mobilizacija, grafički dio, grafičke prikaze. Posebni dio Plana sadrži razradu operativnog djelovanja sustava civilne zaštite tijekom reagiranja u velikim nesrećama i katastrofama. 

Svoje prijedloge i mišljenja možete dostaviti na popunjenom obrascu koji se daje u prilogu ovog Javnog poziva na u njemu navedenu e-mail adresu: grad@pregrada.hr ili na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada.

Javno savjetovanje traje od 9. studenoga 2026. i bit će otvoreno do 9. prosinca 2026. godine.

Nacrt prijedloga Plana djelovanja civilne zaštite Grada daje se u prilogu Poziva.

Po provedenom savjetovanju izradit će se i objaviti Izvješće o provedenom savjetovanju.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.


 
GRADONAČELNIK 

Goran Vukmanić, v. r. 

